## На основу члана 87. и 137а Закона о превозу путника у друмском саобраћају („Службени гласник РС“, број 68/2015 68/2015, 41/2018, 44/2018 – други закон, 83/2018, 31/2019 и 9/2020) и члана 2. став 4. Одлуке о такси превозу путника на територији града Врања(„Службени гласник града Врања“ број 2/2019), члана 6. став 1. тачка 11., члана 17, 24, 61. и 63. Пословника Градског већа града Врања („Службени гласник града Врања, број: 29/2020), Градско веће града Врања, на седници одржаној 30.05.2023. године, донело је

**РЕШЕЊЕ**

**о образовању Комисије за издавање одобрења за обављање такси превоза и лимо сервиса на територији града Врања**

**Члан 1.**

**ОБРАЗУЈЕ СЕ** Комисија за издавањеодобрења за обављање такси превоза и лимо сервиса на територији града Врања, у следећем саставу:

председник:

**Наташа Трајковић**, руководилац Одељења за привреду и економски развој,

заменик председника,

**Станиша Ађеловић**, саветник у Одељењу за урбанизам, имовинско правне послове и комунално-стамбене делатности***,***

чланови:

1.**Дубравка Трајковић**, виши сарадник у Одељењу за привреду, економски развој,

2.**Горан Стојковић**, официр за контролу и регулисање саобраћаја у ОСП Врање, капетан Полиције и

3.**Перица Недељковић**, полицијски службеник Одсека за управне послове Полицијске управе Врање, капетан Полиције.

**Члан 2.**

Задужује се Дубравка Трајковић, члан Комисије, да за потребе Комисије обавља организационе и административно-техничке послове, (заказивање седница Комисије, вођење записника на седници Комисије, стручна обрада аката донетих на седници Комисије, умножавање аката и достављање истих субјектима на које се односе).

**Члан 3.**

Задатак Комисије је:

- да утврди да ли привредна друштва и предузетници испуњавају услове за обављање такси превоза на територији града Врања, о чему доноси решење, у складу са законом, Одлуком о такси превозу на територији града Врања, и другим актима органа Града Врања.

- да утврди да ли привредна друштва и предузетници испуњавају услове за обављање лимо сервиса, о чему доноси решење у складу са законом и Одлуком о такси превозу на територији града Врања.

- да правном лицу, које испуњава услове из закона и Одлуке о такси превозу путника на територији града Врања, даје сагласност да може да издаје кровне ознаке такси превозницима са којима има закључен уговор о пословно-техничкој сарадњи о пружању услуге радио везе или услуге информационих технологија.

**Члан 4.**

Комисија може да ради и пуноважно одлучује ако седници присуствује већина од укупног броја чланова Комисије, укључујући и председника и заменика председника Комисије.

Комисија доноси одлуке већином гласова присутних чланова Комисијe.

**Члан 5.**

Мандат председника и чланова Комисије траје 2 (две) године.

**Члан 7.**

Решење ступа на снагу даном доношења.

Решење објавити у „Службеном гласнику града Врања“.

**ГРАДСКО ВЕЋЕ ГРАДА ВРАЊА,**

**дана: 30.05.2023. године, број: 06-121/1/2023-04**

**ПРЕДСЕДНИК**

**ГРАДСКОГ ВЕЋА,**

**др Слободан Миленковић, с.р.**

**Тачност преписа оверава Секретар Градског већа**

**Јелена Пејковић**

На основу члана 3. Одлуке о награђивању ученика и студената и новчаној помоћи ученицима основних школа на територији града Врања ( Службени гласник града Врања број 27/17 и 6/21), Одлуке о буџету града Врања за 2023. годину ( Службени гласник града Врања број 27/22) и члана 6. и 63. Пословника Градског већа града Врања ( Службени гласник града Врања број 29/20), Градско веће града Врања на седници одржаној дана:30.05.2023. године, донело је :

**ОДЛУКУ**

**О УТВРЂИВАЊУ ВРСТЕ И ОБИМА НАГРАЂИВАЊА**

**УЧЕНИКА ИЗ БУЏЕТА ГРАДА ВРАЊА У 2023 ГОДИНУ**

**Члан 1.**

Овом Одлуком утврђује се награда за ученике основних и средњих школа из буџета града Врања, носиоца признања „Ђак генерације“.

**Члан 2.**

Право на награду коју чине кацига и бицикл, сходно Одлуци о награђивању ученика и студената и новчаној помоћи ученицима основних школа на територији града Врања (Службени гласник града Врања број 27/17 и 6/21), имају ученици средњих и основних школа - носиоци признања „Ђак генерације“ школске 2022/2023 године.

**Члан 3.**

У Одлуци о буџету града Врања за 2023. годину, у оквиру раздела број 5, програм 1201 развој културе и иинформисање, програмске активности 1201-0002 : јачање културне продукције и уметничкког стваралаштва, функција 820, економска класификација 472 накнада за социјалну заштиту, позиција 124 из буџета града Врања, опредељена су средства за награђивање ученика из буџета града Врања у 2023. години.

**Члан 6.**

Одлука ступа на снагу даном доношења.

Одлуку објавити у Службеном гласнику града Врања.

**ГРАДСКО ВЕЋЕ ГРАДА ВРАЊА,**

**дана: 30.05.2023. године, број: 06-121/2/2023-04**

**ПРЕДСЕДНИК**

**ГРАДСКОГ ВЕЋА,**

**др Слободан Миленковић, с.р.**

**Тачност преписа оверава Секретар Градског већа**

**Јелена Пејковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-121/2023-04

Дана:30.05.2023. године

**В р а њ е**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 30.05.2023. године, разматрало је Извод из записника са 138. редовне и 139. ванредне седнице Градског већа, и донело следећи:

***З А К Љ У Ч А К***

Привата се Извод из записника са 138. редовне седнице број: 06-109/2023-04. и 139. ванредне седнице Градског већа, број: 06-119/2023-04.

Закључак доставити: Писарници града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-121/2023-04

Дана:30.05.2023. године

**В р а њ е**

**СКУПШТИНА ГРДА ВРАЊА**

**-председнику-**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 30.05.2023. године, разматрало је Нацрт Одлуке о завршном рачуну буџета града Врања за 2022. годину, и донело следећи:

***З А К Љ У Ч А К***

Утврђује се Предлог Одлуке о завршном рачуну буџета града Врања за 2022. годину и доставља Скупштини на разматрање и усвајање.

Уводне напомене на седници Скупштине поднећеНенад Тасић, руководилац Одељења за буџет и финансије.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-121/2023-04

Дана:30.05.2023. године

**В р а њ е**

**СКУПШТИНА ГРДА ВРАЊА**

**-председнику-**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 30.05.2023. године, разматрало је Нацрт Одлуке о конверзији потрживања града Врања по основу неизмирених изворних и уступљених јавних прихода у трајни улог у капиталу Холдинг компаније памучни комбинат „Јумко“ АД Врање, насталих након 30. јуна 2020. године до дана 26. маја 2021 године, са припадајућом каматом до 30. септембра 2021. године, и донело следећи:

***З А К Љ У Ч А К***

Утврђује се Предлог Одлуке о конверзији потрживања града Врања по основу неизмирених изворних и уступљених јавних прихода у трајни улог у капиталу Холдинг компаније памучни комбинат „Јумко“ АД Врање, насталих након 30. јуна 2020. године до дана 26. маја 2021 године, са припадајућом каматом до 30. септембра 2021. Године и доставља Скупштини на разматрање и усвајање.

Уводне напомене на седници Скупштине поднећеБојан Костић, члан Градског већа.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**

На основу члана11. Закона о финансијској подршци породица са децом (Службени гласник РС број 113/17 и 50/18), и члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 30.05.2023. године, разматрало је захтев Георгијев Стојановић Данијеле, из с. Златокоп, за ослобађање плаћања накнаде за боравак у вртићу „Наше дете“, за дете Стојановић Драгана, и донело:

**Решење**

Прихвата се захтев Георгијев Стојановић Данијеле, из с. Златокоп, за ослобађање плаћања накнаде за боравак у вртићу „Наше дете“, за дете Георгијев Драган за школску 2022/2023. годину.

**Образложење**

Одредбама члана 11 Закона о финансијској подршци породица са децом (Службени гласник РС број 113/17 и 50/18), прописано је да право на финансијску подршку чине између осталих и регресирање трошкова боравка у предшколској установи деце из материјално угрожених породица. Ставом 3. наведеног члана прописано је да се за обезбеђење наведеног права стара град у складу са законом.

Решењм Градског већа града Врања број 06-231/2/2018-04 утврђена је економска цена програма васпитања и образовања у ПУ "Наше дете" у Врању. Истим решењем у тачки 4 утврђује се категорија деце чији родитељи, односно други законски заступници остварују право на регресирани или бесплатан боравак деце у Предшколској установи „Наше дете“ , и у тачки 10. предвиђена категорија јесу :„деца из материјално угрожених породица на основу закључка Градског већа, уз претходно прибављено мишљење Предшколске установе „Наше дете“ - бесплатно“.

Георгијев Стојановић Данијела, из с. Златокоп, поднела је захтев за остваривање овог права, а након пријема истог списе предмета достављене су Предшколској установи ради давања стручног мишљења.

У достављеном мишљењу Предшколска установа „Наше дете“ у Врању, налази да ова породица спада у ред породица са потребом за друштвеном подршком, те да је потребно умањити или накнаду за боравак у вртићу, због чега је Градско веће ово мишљење прихватило и донело одлуку као у диспозитиву овог Решења.

**ПОУКА О ПРАВНОМ ЛЕКУ**: Ово решење је коначно и против њега се не може изјавити жалба, већ се може покренути управни спор у року од 30 дана од дана пријема решења.

**ГРАДСКО ВЕЋЕ ГРАДА ВРАЊА,**

**дана: 30.05.2023. године, број: 06-121/3/2023-04**

**ПРЕДСЕДНИК**

**ГРАДСКОГ ВЕЋА,**

**др Слободан Миленковић с.р.**

**Тачност преписа оверава Секретар Градског већа**

**Јелена Пејковић**

На основу члана 28. став 2. и члана 44. став 1. Закона о црквама и верским заједницама (''Службени гласник РС'', бр. 36/2006), и члана 12. Одлуке о буџету града Врања за 2023. годину (Службени гласник града Врања број: 27/22) и члана 6. Правилника о  начину, поступку и критеријумима за доделу средстава црквама и верским заједницама из буџета града Врања (Службени гласник града Врања број 28/2017), Градско веће града Врања, на седници одржаној дана: 30.05.2023. године, расписало је:

**Ј А В Н И   К О Н К У Р С  
ЗА ФИНАНСИРАЊЕ/СУФИНАНСИРАЊЕ ПРОЈЕКАТА**

**ЦРКАВА И ВЕРСКИХ ЗАЈЕДНИЦА**

**ИЗ БУЏЕТА ГРАДА ВРАЊА У 2023. ГОДИНИ**

1. **ОБЛАСТ КОНКУРСА**

Средства предвиђена у буџету Града Врања за доделу средстава ради финасирања/суфинансирања појеката цркава и верских заједница предвиђена су за:

* обнову постојећих црквених објеката који су без обнове дужи временски период, а посебно црквених објеката који су споменици културе,
* обнова парохијских домова и верских објеката-споменика,
* обнову икона, верских и сакралних предмета,
* стављање нових фасада и кречење црквених објеката,
* обнову кровова који прокишњавају на црквеним објектима,
* санирање влаге на црквеним зидовима,
* изградњу нових и обнову пропалих ограда око црквених објеката,
* организовање традиционалних годишњица које су посвећене имену које црква носи и
* организовање црквених манифестација.

1. **НАМЕНА И ИЗНОС СРЕДСТАВА**

Укупан износ средстава планиран за финансирање/суфинансирање пројеката цркава и верских заједница из буџета града Врања у 2023. години у складу са Одлуком о буџету Града Врања за 2023 годину, износи: 2.000.000,00 динара.

**ПРАВО УЧЕШЋА НА КОНКУРСУ**

Право подношења пријаве за финансирање или суфинансирање пројеката цркава и верских заједница из буџета Града Врања имају цркве и верске заједнице које су:

- уписане у Регистар цркава и верских заједница при министарству Владе Републике Србије надлежном за послове вера,

* налазе на територији града Врања и
* пројекат реализују на територији града Врања.

Једна црква/верска заједница може учествовати са највише једним предлогом пројекта

1. **ФОРМАЛНИ УСЛОВИ УЧЕШЋА НА КОНКУРСУ**

Удружење подноси пријаву на конкурс која подразумева подношење конкурсне документације у предвиђеном року Комисији. Пројекат се мора реализовати најкасније до 31. децембра 2023. године.

**Конкурсна документација садржи:**

* Пријавни образац предлога пројекта;
* Уверење да је црква, односно верска заједница уписана у регистар надлежног органа
* Последњи извод (не старији од 7 дана) пословне банке да рачун подносиоца пријаве није у блокади
* Буџет пројекта
* Изјава о прихватању услова конкурса

Потребно је доставити три примерка (један оригинал и две копије) конкурсне документације који је потписан и оверен печатом (на местима која су за то предвиђена). Подносиоци пријава своје предлоге пројеката треба да попуњавају на српском језику, ћириличним писмом. Пријавни образац треба попунити јасно и прецизно, како би пријава могла да се процени на најбољи могући начин.

**Прихватљиви трошкови укључују:**

* Трошкове потрошног материјала и материјала потребног за реализацију програма/пројекта,
* Tрошкове који директно произилазе из предложених активности: информисање, оглашавање, штампање, трошкови организације обука итд., укључујући трошкове финансијских услуга (банкарских провизија), трошкове ангажованих лица,
* Трошкове ПДВ- а.

**Неприхватљиви трошкови су:**

* дугови и покривање губитака или дуговања;
* пројекти са комерцијалним ефектима;
* ставке које се већ финансирају из других пројеката;
* пројекти који су претходне године већ били финансирани из градског буџета а нису реализовани;
* пројекти чије су једине програмске активности путовања, студије, учешће на конференцијама, предавања стручњака и сличне активности;
* програми чије су програмске активности награде и спонзорства појединцима и другим организацијама.

1. **КРИТЕРИЈУМИ ЗА ДОДЕЛУ СРЕДСТАВА**

Приликом расподеле средстава на основу редовног конкурса, између појединачних субјеката предност има субјект са хитнијим потребама за инвестиционим радовима, већим бројем објеката или са већим бројем верника.

1. **НАЧИН ПРИЈАВЕ НА КОНКУРС**

Попуњени, оверени и одштампани пријавни образац у три примерка (један оригинал и две копије) и пратећа документација доставља се Комисији за спровођење конкурса за доделу средстава црквама и верским заједницама, у затвореној коверти са назнаком**: „Пријава на** **конкурс за финансирање пројеката од јавног интереса која реализују цркве и верске заједнице из буџета Града Врања -не отварати“.**

Пријаве доставити поштом на адресу град Врање, Градска управа, улица Краља Милана бр.1, или лично на писарницу у згради Градске управе.

Благовременом доставом сматра се препоручена пошиљка предата пошти најкасније до истека последњег дана утврђеног рока за предају конкурсне документације (печат поште), без обзира на датум приспећа. Пријаве послате на било који други начин (нпр. факсом или електронском поштом) неће бити узете у разматрање.

Рок за подношење пријава је 15 дана од објављивања конкурса, закључно са 16. 06.2023. године.

Текст конкурса објављује се на званичном сајту града Врања, порталу е-Управа и огласној табли.

Пријава се подноси на јединственим обрасцима Конкурса које можете преузети са сајта [www.vranje.org.rs](http://www.vranje.org.rs)

Валидним ће бити сматране само Пријаве послате на овом обрасцу.

Неблаговремене пријаве неће бити разматране, а непотпуне пријаве ће се сматрати неисправним.

Додатне информације могу се добити на бр. тел.017/ 421-029

1. **ИНФОРМИСАЊЕ О РЕЗУЛТАТИМА КОНКУРСА**

Листа вредновања и рагнирања пројеката објављује се на званичној интернет страници града.

Учесници конкурса имају право да поднесу приговор на Листу вредновања Комисији у року од 3 дана, од дана објављивања.

Комисија одлучује о поднетом приговору у року од 15 дана од дана пријема приговора.

Одлуку о избору пројеката који се финансирају/суфинансирају из буџета Града Врања на основу коначне ранг листе доноси Градско веће града Врања.

Саставни део текста конкурса објављеног на сајту града је пријавни образац,пријава о прихватању обавезе подносиоца пријаве и буџет пројекта.

На основу члана 19 и 20 Закона о јавној својини (Службени гласник РС број 72/2011, 88/2013, 105/2014, 104/2016 – др. закон, 108/2016, 113/2017 и 95/18), члана 63. став 1. тачка 16. Статута града Врања ( Службени гласник града Врања број 37/18,36/20,14/22 и 2/23), члана 61 Пословника о раду Градског већа ( Службени гласник града Врања број 29/20), Градско веће града Врања на седници одржаној дана: 30.05.2023. године, донело је:

**Решење**

**о уступању права коришћења**

**непокретности – објекта вртића у насељу Рашка Предшколској установи „Наше дете“**

**Члан 1.**

Уступа се Предшколској установи „Наше дете“, Врање право коришћења, управљања и одржавања непокретности - објекта вртића у насељу Рашка џкатастарској парцели број 6222/2 КО Врање 1, бруто развијене површине 2.800м2, без надокнаде, без права располагања и отуђења, на неодређено време.

**Члан 2.**

Предшколска установа Наше дете у Врању користиће наведену непокретност из члана 1 овог Решења, ради обављања делатности из своје надлежности.

**Члан 3.**

Међусобна права и обавезе између Града Врања и Предшколске установе Наше дете у Врању, биће регулисана уговором, који ће у име Града закључити градоначелник.

**Образложење**

Правни основ за доношење овог Решења, садржан је у одредбама Закона о јавној својини (Службени гласник РС број 72/2011, 88/2013, 105/2014, 104/2016 – др. закон, 108/2016 , 113/2017 и 95/818), којима је у члану 19 ставу 1 тачки 3 прописано да су корисници ствари у јавној својини, јавна предузећа, друштва капитала чији је оснивач Република Србија, аутономна покрајина и јединица локалне самоуправе, као и њихова зависна друштва, на основу уговора закљученог, на основу акта надлежног органа, а којим нису пренете у својину тог јавног предузећа, односно друштва.

Одредбама члана 63 става 1 тачке 16. Статута града Врања ( Службени гласник града Врања број 37/18,36/20,14/22 и 2/23), прописано је да Градско веће одлучује о давању на коришћење ствари у јавној својини Града, осим за непокретности за које је законом или другим прописима другачије одређено.

На основу напред наведене законске регулативе, а имајући у обзир чињеницу да је Предшколска установа Наше дете у Врању, установа чији је оснивач Град Врање, овим Решењем Град Врање уступа на коришћење навеени објекат вртића предшколској установи у циљу ефикаснијег извршавања поверене надлежности и.

Ово решење је коначно, и против њега се може покренути управни спор.

**ГРАДСКО ВЕЋЕ ГРАДА ВРАЊА,**

**број: 06-121/4/2023-04, дана:30.05.2023.године**

**ПРЕДСЕДНИК ГРАДСКОГ ВЕЋА, др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-121/2023-04

Дана:30.05.2023. године

**В р а њ е**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 30.05.2023. године, разматрало је предлог заменице градоначелника у вези са уступањем објекта вртића у насењу Рашка Предшколској установи „Наше дете“ у Врању, и донело следеће:

***З А К Љ У Ч К Е***

1.Уступа се Предшколској установи „Наше дете“, Врање право коришћења, управљања и одржавања непокретности - објекат вртића у насељу Рашка, без надокнаде, без права располагања и отуђења, на неодређено време.

2.Задужује се Предшколска установа „Наше дете“ у Врању да спроведе процедуру техничког пријема објекта и поступак прибављања употребне дозволе за наведени објекат.

**Закључак доставити**: Предшколској установи „Наше дете“ у Врању, заменици градоначленика Зорици Јовић и Писарници града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић с.р.**

**Тачност преписа оверава Секретар Градског већа**

**Јелена Пејковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-121/5/2023-04**

**Дана: 30.05.2023 . године**

**В р а њ е**

**ул. Краља Милана број 1**

На основу члана 137, члана 167 став 2 и 170 став 1 тачка 1Закона о општем управном поступку (Службени гласник РС бр.18/16,95/18 и 2/23) Закона о локалној самоуправи („Службени гласник РС “, број: 129/07,23/14,101/16,47/18 и 111/21), члана 12 став 4 Уредбе о енергетски угроженом купцу (Службени гласник РС бр. 137/22) члана 6 став 1 тачка 8 Пословника Градског већа (Службени гласник града Врања бр.29/20), Градско веће на седници одржаној 30.05.2023. године, разматрало је жалбу Стошић Павла из Врања, с.Корбевац, на Решење Градске управе града Врања, Одељења за друштвене делатности број:312-198-164/23 од 02.03.2023. године, и донело:

**Р е ш е њ е**

**Усваја се жалба** Стошић Павла из Врања, с.Корбевац,, поништава Решење Градске управе града Врања, Одељења за друштвене делатности број: 312-198-164/23 од 02.03.2023. године **и предмет враћа првостепеном органу на поновно одлучивање.**

**Образложење**

Одељење за за друштвене делатности, донело је Решење бр. 312-198-164/23 од 02.03.2023. године,којим се одбија захтев Стошић Павла из Врања, с.Корбевац, за стицање статуса енергетски угроженог купца електричне енергије, јер подносилац не испуњава услове прописане Уредбом о енергетски угроженом купцу електричне енергије.

На наведено Стошић Павле из Врања, с.Корбевац, изјавио је жалбу у којој истиче да се други објекат води на име његове жене, да се налази у селу Наставце и да је објекат у јако лошем стању.

У одговору на жалбу првостепени орган остаје при својим наводима из решења.

Увидом у списе предмета утврђено је :

-да је Стошић Павле из Врања, с.Корбевац, поднео захтев за стицање статуса енергетски угроженог купца електричне енергије, дана 09.01.2023. године;

-да је уз захтев достављена копија личне карте за чланове породице, пензиони чек на име подносиоца захтева, рачун за електричну енергију за децембар месец 2022. године,

-да је орган по службеној дужности прибавио из базе катастра непокретности Републике Србије преглед непокретности, односно податке о имаоцу права на непокретностима за подносиоца захтева;

-да је утврдио да подносилац захтева не испуњава услове прописане Уредбом о енергетски угроженом купцу електричне енергије и донео Решење којим се одбија захтев.

Увидом у списе предмета утврђено је да код ове управне ствари првостепени орган није правилно утврдио све чињенице релевантне за одлучивање, односно није неспорно утвђено да ли се кућа која се налази у селу Наставце може користити за становање,обзиром да се у жалби истиче да је у јако лошем стању, а на коју кућу супруга подносиоца захтева има одређени удео.

Због свега напред наведеног може се закључити да је првостепени орган доношењем ожалбеног решења начинио повреду правила поступка због чега је овај акт незаконит, јер је у супротности са 141 Закона о општем управном поступку (Службени гласник РС бр.18/16,95/18 и 2/23)

У извршењу овог решења првостепени орган је дужан да у року прописаном чланом 171. став 3. Закона о општем управном поступку, донесе ново и на закону засновано решење, придржавајући се примедаба Градског већа изнетих у овом решењу.

**ПОУКА О ПРАВНОМ СРЕДСТВУ**: Против овог решења може се поднети тужба Управном суду у Београду, у року од 30 дана од дана пријема решења.

**ГРАДСКО ВЕЋЕ ГРАДА ВРАЊА,**

**број: 06- 121/5/2023-04, дана: 30.05.2023. године**

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-121/6/2023-04**

**Дана: 30.05.2023. године**

**В р а њ е**

**ул. Краља Милана број 1**

На основу члана 137, члана 167 став 2 Закона о општем управном поступку (Службени гласник РС бр.18/16,95/18 и 2/23) Закона о локалној самоуправи („Службени гласник РС “, број: 129/07,23/14,101/16,47/18 и 111/21), члана 12 став 4 Уредбе о енергетски угроженом купцу (Службени гласник РС бр.137/22), члана 6 став 1 тачка 8 Пословника Градског већа (Службени гласник града Врања бр.29/20), Градско веће на седници одржаној 30.05.2023. године, разматрало је жалбу Јованоић Симе из Врања, с. Барелић на Решење Градске управе града Врања, Одељења за друштвене делатности број:312-3490-403/23 од 22.03.2023. године, и донело:

**Р е ш е њ е**

**Одбија се жалба** Јованоић Симе из Врања, с. Барелић, на Решење Градске управе града Врања, Одељења за друштвене делатности број:312-3490-403/23 од 22.03.2023. године **као неоснована**

**Образложење**

Одељење за друштвене делатности, донело је Решење бр. 312-3490-403/23 од 22.03.2023. годинекојим се одбија захтев Јованоић Симе из Врања, с. Барелић, за стицање статуса енергетски угроженог купца електричне енергије јер подносилац не испуњава услове прописане Уредбом о енергетски угроженом купцу електричне енергије.

На наведено решење Јованоић Сима из Врања, с. Барелић, изјавио је жалбу у којој се наводи да је првостепени орган погрешно утврдио чињенично стање, наводи да не постоје три стамбена објекта, да је једна кућа стара више од 100 година.

У одговору на жалбу првостепени орган остаје при својим наводима из решења.

Увидом у списе предмета утврђено је :

-да је Јованоић Сима из Врања, с. Барелић, поднео захтев за стицање статуса енергетски угроженог купца електричне енергије, дана 17.01.2023. године;

-да је уз захтев достављена копија личне карте за чланове породице, пензиони чек на име подносиоца захтева, рачун за електричну енергију за децембар месец 2022. године;

-да је орган по службеној дужности прибавио из базе катастра непокретности Републике Србије преглед непокретности, односно податке о имаоцу права на непокретностима за подносиоца захтева;

-да је утврдио да подносилац захтева не испуњава услове прописане Уредбом о енергетски угроженом купцу електричне енергије и донео Решење којим се одбија захтев.

Након оцене навода из жалбе, одговора на жалбу, као и списе ове управне ствари и испитајући законитост оспореног Решења, Градско веће је утврдило да је првостепени орган исправно поступио када је донео оспорено решење.

Одредбама члана 3 Уредбе о енергетски угроженом купцу (Службени гласник РС бр.137/22) дефинисани су критеријуми које подносилац захтева треба да испуни, а то су: материјални положај: укупан месечни приход домаћинства; број чланова домаћинства, имовно стање, остварено право на новчану социјалну помоћ или дечији додатaк или увећани додатак за помоћ и негу другог лица; здравствено стање чланa домаћинства. Одредбама члана 6 Уредбе о енергетски угроженом купцу (Службени гласник РС бр.137/22) прописано је да сеоско домаћинство може имати у својини једну стамбену јединицу и стиче статус енергетски угроженог купца без обзира на површину те стамбене јединице.

Одредбама члана 8 наведене Уредбе дефинисано је да се испуњеност услова за стицање статуса енергетски угроженог купца утврђује увидом у податке из службене евиденције, односно јавне исправе о непокретности коју поседује подносилац Захтева и чланови његовог домаћинства у месту пребивалишта и месту рођења.

Поступајући у складу са поднетим захтевом, а имајући у виду одредбе Уредбе о енергетски угроженом купцу (Службени гласник РС бр.137/22) провостепени орган је правилно поступио када је увидом у податке из службене евиденције издате на дан 22.03.2023. године утврдио да подносилац захтева не испуњава услове за стицање статуса угроженог купца, јер ово сеоско домаћинство поседује 3 стамбене јединице и то:једну стамбену јединицу на кат.парцели бр.209 КО Барелић површина објекта 47м2, стамбену јединицу на кат.парцели бр.222 КО Барелић укупне површине 47м2, и на кп. Бр. 834 КО Барелић, површине 42м2 док је чланом 6 Уредбе о енергетски угроженом купцу (Службени гласник РС бр.137/22) дефинисано да сеоско домаћинство може имати у својини једну стамбену јединицу и стиче статус енергетски угроженог купца без обзира на површину те стамбене јединице.

Чињеница да подносилац захтева не испуњава услове прописане чланом 6 Уредбе о енергетски угроженом купцу (Службени гласник РС бр.137/22), јер ово домаћинство поседује 3 стамбене јединице, представља одлучујући разлог зашто је Градско веће потврдило првостепено решење и жалбу одбило као неосновану.

Због свега напред наведеног, одбијају се као неосновани наводи да један објекат изграђен пре 100 година и други наводи јер не утичу на законитост овог решења.

Имајући у виду напред наведено, а пре свега одредбе члана 3,6 и 8 Уредбе о енергетски угроженом купцу (Службени гласник РС бр.137/22) Градско веће је донело Решење као у диспозитиву.

**ПОУКА О ПРАВНОМ СРЕДСТВУ**: Против овог решења може се поднети тужба Управном суду у Београду, у року од 30 дана од дана пријема решења.

**ГРАДСКО ВЕЋЕ ГРАДА ВРАЊА,**

**број: 06- 121/6/2023-04, дана: 30.05.2023. године**

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**